Shingwedzi

duimnael|regs|Shingwedzi se kantoorgebou vanuit die Shingwedzirivier op die voorgrond
duimnael|regs|'n Ouer tipe gesinskothuis verskaf akkommodasie in Shingwedzi
**Shingwedzi** (ook **Xingwedzi** in moderne Tsonga-ortografie) is 'n ruskamp (dit wil sê toeristekamp) en veldwagterspos geleë in die noordelike deel van die Krugerwildtuin, in die Limpopoprovinsie van Suid-Afrika. Dit is geleë op die suidelike oewer van die Shingwedzirivier, waarna die kamp vernoem is. Die streek is teen die einde van die 19de eeu oorbejag, sy grootwild was uitgeput en die olifantbevolking heeltemal uitgedun. Die naam "Shingwedzi" is van Tsonga-oorsprong, en is afgelei van "Shing-xa-goli", waarskynlik 'n plaaslike hoofman, en "njwetse", die geluid van yster wat teen yster skuur.

## Kampgeriewe 
Die Shingwedzi-kampterrein is laat in 1933 uitgelê, toe Bert Tomlinson die plaaslike veldwagter was. Die eerste drie van 'n uiteindelike 31 toeristehutte is in 1935 voltooi, maar dit is eers heelwat later deur 'n heining omhein. Die bou van Punda Maria se toeristehutte is ook in dieselfde tyd onderneem. Op 1 April 1977 het die teerpad vanuit die suide die kamp bereik, wat daarna die hele jaar oopgebly het. Tydens 'n derde ontwikkelingsfase is 'n nuwe administratiewe kompleks in 1982/3 bygevoeg. Die A-sirkelhutte is opgegradeer na bungalows met badkamer- en kombuisgeriewe, en 'n gastehuis is aan die rivierfront gevestig. Sedert 1993 is die kamp aan die hoofkragnetwerk gekoppel, Die kunsmatige toevoer van water in 'n natuurlike droë streek het erosie en omgewingsagteruitgang veroorsaak. Skaars plantetende spesies soos die bastergemsbok het gely as gevolg van verhoogde weidingskompetisie deur volop vreters, Die naam van die rivier, Mphongolo, vereer 'n voormalige Venda-hoofman, Mapongole.

## Reën en vloede 
Reënval is feitlik geheel en al beperk tot die somermaande (Oktober tot April), en beloop normaalweg sowat 500 mm per jaar. Die Shingwedzirivier vloei net gedurende die somer, en droog in die winter op tot krimpende poele. na 400&nbsp;mm reën in 'n week veroorsaak het dat die Mphongolo- en Shingwedziriviere hul oewers oorstroom het.

262 mense is op 20 Januarie ontruim en die volgende dag per helikopter na veiligheid geneem. Sommige personeellede was vasgekeer toe paaie onder water was, en het oorleef deur in bome of op dakke skuiling te soek. Sommige personeel en toeriste het al hul besittings verloor, en die koste van die herbou was meer as R150 miljoen.

## Fauna en flora 
Die kamp is in olifantwêreld geleë, en teeltroppe van 50 tot 60 diere word gereeld in die omgewing gesien. Die slagtande van 'n plaaslike olifantbul, genaamd "Shingwedzi", word nou in die museum by Letaba vertoon. Shingwedzi is in 1981 naby die kamp dood, en was een van die sogenaamde "manjifieke sewe" wat gedurende die 1970's en 80's in die park rondgeloop het. Veldwagter D. Swart het berig dat hy in 1967 'n groep van ses bakoorjakkalse naby Shingwedzi gesien het, 'n spesie wat voorheen tot die westelike dele van Suider-Afrika beperk was.

## Gesondheidsrisiko 
Die tropiese siekte malaria kom in die laeveld voor, en besoekers moet die nodige voorsorg daarteen tref. 'n Dokter, apteker of reisburo kan vooraf geraadpleeg word.

## Galery

Lêer:S134 Causeway (6045847780).jpg|'n Nimmersat en nylkrokodille patrolleer die vol laagwaterbrug vir vis
Lêer:Kruger National Park - Shingwedzi River with elephants.jpeg|Olifante les hul dors langs die rivier se sandbedding
Lêer:Big Tusker - Shingwedzi (6045237154).jpg|Bewaarde ivoortande van die olifantbul "Shingwedzi" (1934–1981) in die museum te Letabakamp
Lêer:Hyphaene petersiana02.jpg|Opregte waaierpalm by sy verste suidelike voorkomsplek

## Verwysings